Raline Shah

Raline Rahmat Shah (lahir 4 Mac 1985) ialah seorang pelakon, tokoh masyarakat, dan usahawan Indonesia.

Beliau mula bergiat aktif sebagai salah seorang finalis Puteri Indonesia 2008 dan menjadi peserta paling diminati. Beliau terkenal di Malaysia menerusi lakonannya dalam filem Polis EVO 2 (dikenali sebagai Police Evo di Indonesia).

Kehidupan awal 
Raline dilahirkan pada 4 Mac 1985 di Jakarta kepada ibu bapanya, Rahmat Shah berasal dari Medan, Sumatera Utara dan Roseline Rahmat, ialah seorang suri rumah yang juga aktif dalam kegiatan sosial dan kini menjadi pengerusi YPAC Medan. Raline ialah anak sulung daripada tiga beradik dan mempunyai dua adik lelaki—Rollin dan Rollan. Bapanya ialah ahli perniagaan, diplomat, dan ahli politik (tahun 1999 terpilih menjadi anggota Majelis Permusyawaratan Rakyat Utusan Daerah Sumatera Utara), banyak membina dan memimpin organisasi. Beliau menerima pendidikan tinggi dari Universiti Kebangsaan Singapura (NSU) dalam bidang sains politik, dan mendapat ijazah B.A dalam Sains Politik dan Media & Komunikasi Baru (Kepujian).

Kerjaya 
Raline memegang watak Meirose dalam filem Surga yang Tak Dirindukan (2015) arahan Kuntz Agos, yang turut dibintangi oleh Fedi Nuril, Laudya Chintya Bella dan Zaskia Adya Mecca. Beliau kembali melakonkan watak sama dalam kesinambungannya yang ditayangkan pada 2017 arahan Hanung Bramantyo. Beliau turut menyumbangkan suaranya untuk runut bunyi filem ini yang bertajuk "Kekasih di Surga". Beliau seterusnya muncul bersama lagu "Jadi Milikku", berduet bersama Marcell.

Pada 22 November 2018, Raline memegang watak sebagai Rian, pegawai Polis Republik Indonesia (POLRI) dalam filem Polis EVO 2, yang ditayangkan di Indonesia pada 18 April 2019 dengan judul Police Evo dan menampilkan poster berbeza, ia menjadi filem Polis EVO pertama yang ditayangkan di sana. Beliau dilaporkan sanggup menolak tawaran lain semata-mata bagi menjayakan filem ini.

Kontroversi
Pada April 2019, Raline telah dipanggil oleh polis Korea Selatan bagi membantu siasatan terhadap penyanyi dan bekas ahli kumpulan Big Bang, Seungri yang berhadapan dengan tuduhan terbabit aktiviti pelacuran. Menurut laporan Allkpop, beliau terpalit dengan kontroversi tersebut ekoran foto yang memperlihatkan beliau berada di acara sambutan hari lahir Seungri yang diadakan di Filipina pada 2017.

Cabang lain
Pada 8 Ogos 2017, Raline dilantik sebagai pengarah bebas Indonesia AirAsia, anak syarikat Indonesia milik syarikat penerbangan tambang murah, AirAsia.

Filemografi

Diskografi

Anugerah dan pencalonan

Rujukan

Pautan luar

 
 

Orang Indonesia berketurunan Melayu
Orang hidup
Muslim Indonesia
Pelakon wanita Indonesia
Penyanyi wanita Indonesia
Model Indonesia
Kelahiran 1985
Pengacara Indonesia
Alumni Universiti Kebangsaan Singapura